《题长平驿壁》
明代·董文骥

上党南来狼孟城，连山地险不利兵。鼠斗穴中勇者胜，父书能读徒空名。

赵王何愚赵人哭，国中壮士尽长平。土花血碧拾金戟，战场处处今人耕。

已降杀尽为鬼雄，前有锐头后重瞳。杜邮之土乌江水，剑且赐兮船自舣，六十万人含笑死。

作者简介：明末清初江南武进人，字玉虬，号云和、易农。顺治六年进士。官御史，敢直言。康熙初迁甘肃陇右道。旋得还。诗有名。晚年家居，颇留意推挽后学。有《微泉阁集》。